Әрвахларга ничек итеп дога кылырга?

	Каберләрне зиярәт итүнең максаты – гыйбрәт алудыр. Бу үлемне хәтерләтә, чөнки һәркем өчен дә соңыннан үлем бар. Каберләрне зиярәт итеп, алар өчен дога һәм истигъфарда булу сөннәт гамәлләрдән санала. Ни өчен без үлгән кешеләрне искә алырга һәм алар өчен дога кылырга кирәк?
 Беренчедән, әгәр әти-әни вафат булган икән, без аларны онытмаска тиеш. Алар безнең якты дөньяга килүебезгә сәбәпче булды, безне карады, үстерде, тәрбияләде. Икенчедән, без үзебезнең кем икәнлегебезне белергә, нәселебезне онытмаска, үлгәннәрнең исемнәрен дә истә тотарга тиешбез. Өченчедән, һәр кешедә хата, кимчелек һәм аның гөнаһысы бар. Шулай ук нәзер әйткән сүзләре, алган бурычлары бар икән, балалар шул сүзләрне тормышка ашырса, бурычларын түләсә, болар аларның өстеннән төшәчәк. Аларның гөнаһлары балаларына тәэсир итмәсен өчен, Аллаһтан алар өчен гафу сорарга кирәк. Әрвахлар өчен Коръәннән белгән сүрәләрне укырга кирәк. Гадәттә “Фатиха", “Ясин”, “Тәбәрәк” сурәләре укыла, аннары кулларыбызны күтәреп, ошбу доганы кылабыз. 
	---	
Шәһри Казан

	№ --- | 12.12.2023	


